3 Nkurɔfo bisa sɛ: “Sɛ ɔbarima gyaa ne yere, na ɔbea no fi ne nkyɛn kɔyɛ ɔbarima foforo yere a, ɔbarima no betumi akɔ ne nkyɛn bio anaa?”Wɔde efĩ pɔtɔɔ aka asaase no, ɛnte saa?+“Wo ne adɔfo pii asi tuutuu;+Afei na woresan aba me nkyɛn?” Yehowa asɛm ni.2 “Ma w’ani so, na hwɛ nkoko a ɛso ayɛ kwabokwabo no.Ɛhe na wɔntoo wo mmonnaa?Wotenaa kwankyɛn twɛn wɔn,Te sɛ obi a odi atutena* wɔ sare so.Wokɔ so de wo tuutuusi ne w’amumɔyɛGu asaase no ho fĩ.+3 Ɛno nti, osu agyae tɔ,+Na osu ntɔ wɔ fefɛw bere mu.W’anim* te sɛ ɔbea warefo a watoto n’ani awe a osi tuutuu;Womfɛre hwee.+4 Afei de, woka kyerɛ me sɛ,‘Me Papa, woyɛ me mmabaabere mu adamfo!+5 Sɛ obi de asɛm hyɛ ne mu afebɔɔ,Anaa onya obi ho menasepɔw daa a, eye anaa?’Asɛm a woka ni,Nanso bɔne biara a ɛde bɔne no, woyɛ bi.”+6 Ɔhene Yosia+ bere so no, Yehowa ka kyerɛɛ me sɛ: “‘Israel a onni nokware no, woahu nea wayɛ? Waforo kɔ bepɔw biara a ɛkorɔn so, na wakɔ dua kusuu biara ase akosi tuutuu.+7 Nea ɔyɛe yi nyinaa akyi, daa na meka kyerɛ no sɛ ɔnsan mmra me nkyɛn,+ nanso wansan amma; na Yuda kɔɔ so de n’ani hwɛɛ ne nuabea okontomponi no.+8 Bere a mihuu saa no, migyaa Israel a wanni nokware no aware+ esiane n’awaresɛe nti,+ na memaa no awaregyae krataa.* Nanso ne nuabea okontomponi Yuda ansuro; ɔno nso kɔe kosii tuutuu.+9 Obuu ne tuutuusi no sɛ ɛnyɛ hwee, na oguu asaase no ho fĩ daa, na ɔne abo ne nnua sɛee aware.+10 Eyi nyinaa akyi no, ne nuabea okontomponi Yuda amfa ne koma nyinaa ansan amma me nkyɛn, na mmom ɔbɛdaadaa me,’ Yehowa asɛm ni.”11 Ɛnna Yehowa ka kyerɛɛ me sɛ: “Israel a wanni nokware no akyerɛ sɛ ɔteɛ* koraa sen okontomponi Yuda.+12 Kɔ na kɔka asɛm yi kyerɛ atifi famfo sɛ:+“‘“San bra, O ɔkobɔfo Israel,” Yehowa asɛm ni.’+ ‘“Meremmuna nkyerɛ mo,+ efisɛ meyɛ ɔnokwafo,” Yehowa na waka.’ ‘“Meremfa nhyɛ me mu afebɔɔ.13 Ɛno ara ne sɛ, gye wo bɔne tom, efisɛ woatew Yehowa wo Nyankopɔn so atua. Wode wo ho* maa ahɔho* wɔ nnua kusuu nyinaa ase, nanso me de, moantie m’asɛm,” Yehowa asɛm ni.’”14 “Mma akobɔfo ee, monsan mmra,” Yehowa asɛm ni. “Efisɛ mabɛyɛ mo wura ankasa,* na kurow biara mu, mɛfa onipa baako, na abusua biara mu, mɛfa nnipa baanu, na mede mo bɛba Sion.+15 Na mɛma mo nguanhwɛfo a wɔbɛyɛ nea me koma pɛ,+ na wɔde nimdeɛ ne nhumu bɛyɛn mo.16 Mobɛdɔɔso na moasow aba wɔ asaase no so saa bere no,” Yehowa asɛm ni.+ “Wɔrenka bio sɛ, ‘Yehowa apam adaka!’ Ɛremma komam, wɔrenkae, wɔn ani rennyina, na wɔrenyɛ adaka no bio.17 Saa bere no, wɔbɛfrɛ Yerusalem sɛ Yehowa ahengua;+ na wɔbɛboaboa aman nyinaa ano abehyia ama Yehowa din wɔ Yerusalem,+ na wɔrenyɛ asoɔden nni wɔn koma bɔne no akyi bio.”18 “Saa bere no, Yuda fi ne Israel fi bɛbɔ anan anantew,+ na wɔn baanu befi atifi asaase so akɔ asaase a mede maa mo agyanom sɛ wɔn agyapade no so.+19 Mekaa no me tirim sɛ, ‘Hwɛ sɛnea mede wo kaa mma ho na memaa wo asaase pa, agyapade a ɛyɛ fɛ a ɛwɔ amanaman * mu no!+ Ná m’adwene nso yɛ me sɛ mobɛfrɛ me, ‘Me Papa!’ na morensan mfi m’akyi.20 ‘Ampa ara, sɛnea ɔyere twa nkontompo gyaw ne kunu* hɔ no, saa ara na mo nso, moatwa me nkontompo, O Israel fi,’+ Yehowa asɛm ni.”21 Wɔte nnyigyei bi wɔ nkoko a ɛso ayɛ kwabokwabo no so,Ɛyɛ Israelfo sũ ne wɔn adesrɛ,Efisɛ wɔakyea wɔn akwan;Wɔn werɛ afi Yehowa wɔn Nyankopɔn.+22 “Mma akobɔfo ee, monsan mmra.Mɛsa mo yare, na moammɔ ko bio.”+“Yɛn ni! Yɛaba wo nkyɛn,Efisɛ wo, O Yehowa, wone yɛn Nyankopɔn.+23 Ampa ara, nkoko ne mmepɔw so gyegyeegye yɛ nnaadaa.+Ampa ara, Yehowa yɛn Nyankopɔn ne Israel nkwagye.+24 Nanso aniwude* no amene nea yɛn agyanom brɛ hwehwɛ fii yɛn mmofraase no,+Wɔn nguan ne wɔn anantwiNe wɔn mma mmarima ne wɔn mma mmea nyinaa.25 Momma yɛnna yɛn aniwu mu,Na yɛn animguase nkata yɛn ho,Efisɛ yɛayɛ Yehowa yɛn Nyankopɔn bɔne,+Yɛne yɛn agyanom nyinaa, efi yɛn mmofraase besi nnɛ,+Na yɛantie Yehowa yɛn Nyankopɔn nne.”
twi_Latn